Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Iruñerriko trenbide-sare berriaren proiektuaren ingurumen-inpaktuaren adierazpena iraungitzearen ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

– Nafarroako Gobernuak ba al daki Trantsizio Ekologikorako eta Erronka Demografikorako Ministerioko Ingurumen Idazkaritzako Biodibertsitatearen eta Ingurumen Kalitatearen Zuzendaritza Nagusiak 2019ko urriaren 30ean iraungitzat deklaratu zuela “Iruñerriko trenbide sare berriaren proiektua: trenbidearen kiribilgunea kentzea eta geltoki intermodal berria egitea" izenekoaren ingurumen-inpaktuaren adierazpena?

– Baiezkoan, noiztik daki?

– Nafarroako Gobernuaren ustez, zer ondorio juridiko edo bestelako ondorio ditu “Iruñerriko trenbide sare berriaren proiektua: trenbidearen kiribilgunea kentzea eta geltoki intermodal berria egitea” izenekoaren ingurumen-inpaktuaren adierazpena iraungitzat deklaratu izanak?

– Uste al du Nafarroako Gobernuak iraungitze-deklarazio hori abagune egokia izan daitekeela “Abiadura Handiko Trenaren Geltoki Berriko Esparrua eta Iruñeko Tren geltoki Zaharreko Esparrua garatzeko udalez gaindiko plan sektoriala” delakoa ondoriorik gabe uzteko?

Iruñean, 2020ko azaroaren 12an

Foru parlamentaria: Adolfo Araiz Flamarique